**МОНГОЛ УЛСЫН ЗАСАГ ЗАХИРГАА, НУТАГ ДЭВСГЭРИЙН НЭГЖ, ТҮҮНИЙ УДИРДЛАГЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН хэрэгцээ, шаардлагыг УРЬДЧИЛАН ТАНДАН СУДаЛсан ТАЙЛАН**

**2024 он**

**МОНГОЛ УЛСЫН ЗАСАГ ЗАХИРГАА, НУТАГ ДЭВСГЭРИЙН НЭГЖ, ТҮҮНИЙ УДИРДЛАГЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН хэрэгцээ, шаардлагыг УРЬДЧИЛАН ТАНДАН СУДаЛсан ТАЙЛАН**

**НЭг. Ерөнхий мэдээлэл**

2020 онд батлагдсан Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн шинэчилсэн найруулгаар иргэдийн Төлөөлөгчдийн Хурлын 3өвлөлийг бий болгосон. Шинэчилсэн найруулгын 51 дүгээр зүйлд зааснаар “Иргэдийн Төлөөлөгчдийн Хурал нь хуралдааны шийдвэрийн биелэлтийг хангуулах арга хэмжээг зохион байгуулах, хуралдааны бэлтгэл хангах, хуралдаан хоорондын хугацаанд Хурлын хороо, ажлын хэсгийн үйл ажиллагааг уялдуулан зохицуулах үүрэг бүхий 5-7 хүртэл төлөөлөгчийн бүрэлдэхүүнтэй иргэдийн Төлөөлөгчдийн Хурлын Зөвлөл байгуулна. Зөвлөлийг Хурлын дарга тэргүүлнэ.” гэж, мөн хуулийн 46 дугаар зүйлийн 46.1 дэх хэсэгт зааснаар ИТХ-ын үйл ажиллагааны зохион байгуулалтын үндсэн хэлбэр нь хуралдаан байхаар зохицуулсан.

Иргэдийн Төлөөлөгчдийн Хурлын 3өвлөлүүд үйл ажиллагаагаа МУЗЗНДНТУТХ-ийн шинэчилсэн найруулгад заасны дагуу хэвийн явуулж байгаа хэдий ч энэхүү шинэ бүтэц нь тодорхой шийдвэр гаргах эрх мэдэлгүй учраас Хурлын хороодоос төдийлөн ялгарахгүй, давхардсан бүтэц болж байгаа талаар орон нутгаас тавьж буй шүүмжлэл нь бодит үндэслэлтэй гэж үзсэн байна.

Улсын Их Хурлаас 3өвлөлийн үйл ажиллагааг зохицуулсан журмыг баталсан бөгөөд орон нутагт дагаж мөрдөж байгаа боловч өдөр тутмын тулгамдсан асуудлаар иргэдийн Төлөөлөгчдийн Хурлыг байнга хуралдуулах шаардлага гарч, тийм боломжгүйгээс орон нутагт зохицуулах шаардлагатай ажлууд цалгардах, хугацаа алдах нөхцөл үүсч байгаа тул Зөвлөлд эрх шилжүүлдэг зохицуулалтыг бий болгох нь зүйтэй гэж үзэж уг хуулийн “Иргэдийн Төлөөлөгчдийн Хурлын Зөвлөл” гэсэн 51 дүгээр зүйлийн 51.2 дахь хэсэгт өөрчлөлт оруулахаар хуулийн төслийг боловсруулсан. Ингэснээр Хурлын байгууллагын тасралтгүй, идэвхтэй үйл ажиллагаа явуулах нөхцөл бүрдэнэ.

Багийн иргэдийн Нийтийн Хурлын даргад зохих туршлага, бэлтгэлтэй боловсон хүчин шаардлагатай байгааг харгалзан хуралдаан даргалагчийг 4 жилийн хугацаагаар сонгож, байнгын ажиллагаатай байхаар, мөн зохих урамшуулал олгох нь зүйтэй, мөн баг, хорооны Засаг даргад нэр дэвшигч нь заавал дээд боловсролтой байх шаардлага тавьж байгаа нь амьдралд нийцэхгүй бөгөөд дээд боловсролтой боловсон хүчин орон нутагт хүрэлцээгүй байгаа учир бүрэн дундаас доошгүй боловсролтой байхаар өөрчлөлт оруулах шаардлагатай гэж үзсэн байна.

**ХОЁР. АСУУДЛЫН ДҮН ШИНЖИЛГЭЭ**

**Мөн чанар, цар хүрээг тогтоох**

Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн шинэчилсэн найруулгын зарим зүйл, заалтын хэрэгжилтийн талаар 2023 онд хийгдсэн судалгаанд иргэдийн Төлөөлөгчдийн Хурлын 3өвлөлийн талаарх зохицуулалтыг сайжруулах шаардлага үүсээд байгааг онцлон дурдаад иргэдийн Төлөөлөгчдийн Хурлаас зарим бүрэн эрхээ 3өвлөлд шилжүүлдэг байх боломжийг хуулиар нээж өгөх хувилбарыг судалсан байна.

Тус судалгаанд дурдсанаар иргэдийн Төлөөлөгчдийн Хурлын 3өвлөлийн талаар хамгийн олон давтагдан гарсан санал, шүүмжлэл нь:

* Зөвлөл шийдвэр гаргах эрх мэдэлгүй байна;
* Зөвлөл Хурлын хороодоор нэгэнт хэлэлцсэн асуудлыг давхардуулан хэлэлцэх нь цаг дэмий үрж, Хурлын ажлын албанд илүү ачаалал үүсгэж, үр ашиг багатай байна;
* 3өвлөл шийдвэр гаргадаггүй учраас төлөөлөгчид 3өвлөлд орж ажиллах сонирхолгүй, орсон ч цаашид ажиллахаас залхаж байна;
* шинэчилсэн найруулгад заасан "хуралдааны шийдвэрийн биелэлтийг хангуулах арга хэмжээг зохион байгуулах, хуралдааны бэлтгэл хангах, хуралдаан хоорондын хугацаанд Хурлын хороо, ажлын хэсгийн үйл ажиллагааг уялдуулан зохицуулах" чиг үүргээ хэрэгжүүлэхэд 3өвлөл хүчгүйдэж байна;
* 3өвлөл өмнө нь байсан "Тэргүүлэгчид" шиг ажиллахгүй учраас Хурлын хуралдаанаар том, жижиг нийлсэн маш олон асуудал хэлэлцдэгээс болж хуралдааны чанар суларч байна. Уг нь хуралдаанд оролцож байгаа төлөөлөгчдийн үнэтэй цагийг стратегийн шинжтэй гол гол асуудлаа тал бүрээс нь хэлэлцэхэд зориулбал Хурлын ач холбогдол дээшилнэ;
* “Тэргүүлэгчид” байхгүй учраас хуулийн хугацаатай олон асуудал шийдэгдэхгүй хүлээгдэх, мөн Хурлын байгууллага “ажилгүй” сул зогсож байгаа мэт сэтгэгдэлийг иргэдэд төрүүлж байна.

**ГУРАВ. АСУУДЛЫГ ШИЙДВЭРЛЭХ ЗОРИЛГЫГ ТОДОРХОЙЛСОН БАЙДАЛ**

**Асуудлыг шийдвэрлэх дараах зорилгыг тодорхойллоо:**

Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуульд нэмэлт, өөрчлөлт оруулах тухай хуулиар онлайн болон бусад технологийн дэвшил ашиглах хэлбэрээр оролцсоныг хурлын ирцэд оруулан тооцохоор хуульд нэмж тусгах, Баг, хорооны Иргэдийн нийтийн анхдугаар хуралдаанаас хуралдаан даргалагчийг 4 жилийн хугацаагаар сонгож, хуралдаан даргалагч хуралдааныг удирдан явуулах, хуралдааны шийдвэрийг албажуулан гарын үсэг зурах, дараагийн хуралдааны зохион байгуулалтын бэлтгэлийг хангаж ажиллах бөгөөд, хуралдаан даргалагчид баг, хорооны Засаг даргын цалингийн 50 хувьтай тэнцэх урамшуулал олгох өөрчлөлтийг тусган, иргэдийн хурлын зөвлөлд зарим эрх олгох, хорооны Засаг даргад дээд, багийн Засаг даргад бүрэн дундаас дээш боловсролтой иргэнийг сонгох, иргэдийн нийтийн Хурлын ирц бүрдүүлэлтэд нэмэлт оруулах, “Улсын хэмжээний бодлого дэвшүүлж ажиллах үүрэг бүхий улс төрийн нам, эсвэл сумын иргэдийн Төлөөлөгчдийн Хурлын бүтцэд аливаа хэлбэрээр зохион байгуулалтын нэгж байгуулахгүй” гэсэн зохицуулалтыг, Иргэдийн Төлөөлөгчдийн Хурлын төлөөлөгчийг сонгогчдын саналаар эгүүлэн татахтай холбоотой зохицуулалтыг тус тус хүчингүй болгосон.

**ДӨРӨВ. АСУУДЛЫГ ЗОХИЦУУЛАХ ХУВИЛБАРЫГ ТОГТООЖ, ЭЕРЭГ БОЛОН СӨРӨГ ТАЛЫГ ХАРЬЦУУЛАХ**

Засгийн газрын 2016 оны 59 дүгээр тогтоолоор батлагдсан “Хууль тогтоомжийн хэрэгцээ, шаардлагыг урьдчилан тандан судлах аргачлал”-ын 5.1-т заасан зохицуулалтын хувилбаруудын дагуу асуудлыг зохицуулах хувилбарыг тогтоож, эерэг болон сөрөг талыг нь харьцуулъя.

* “Тэг” хувилбар буюу зохицуулалт хийхээс татгалзах”- Шинэчилсэн найруулгын дагуу иргэдийн Төлөөлөгчдийн Хурлын зөвлөлүүд үйл ажиллагаагаа хэвийн явуулж байгаа хэдий ч тодорхой шийдвэр гаргах эрх мэдэлгүй тул Хурлын хороодоос төдийлөн ялгарахгүй, давхардсан бүтэц болж байгаа бөгөөд хуулиар тодорхой зохицуулалт хийх зайлшгүй шаардлагатай байгаа учир энэ хувилбарыг сонгох боломжгүй.
* “Зах зээлийн механизмаар дамжуулан төрөөс зохицуулалт хийх”-тохиромжгүй хувилбар.
* “Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх”-тохиромжгүй хувилбар
* “Төрөөс санхүүгийн интервенц хийх”-тохиромжгүй хувилбар.
* “Төрийн бус байгууллага, хувийн хэвшлээр тодорхой чиг үүргийг гүйцэтгүүлэх” – Нутгийн өөрөө удирдах ёсны байгууллага нь төрийн бус байгууллага, хувийн хэвшлийн байгууллагад тодорхой чиг үүргийг шилжүүлэх боломжгүй.

* “Захиргааны шийдвэр гаргах”-тохиромжгүй хувилбар.

* “Хууль тогтоомжийн төсөл боловсруулах”- Монгол Улс төрийн байгууламжийн хувьд нэгдмэл байх зарчмыг хангах, иргэд орон нутгийн үйл хэрэгт шууд болон сонгож байгуулсан төлөөллийн байгууллагаараа уламжлан оролцох нөхцлийг бүрдүүлэх, Хурлын байгууллагын тасралтгүй, идэвхтэй үйл ажиллагааг хангах зорилгоор хуульд нэмэлт, өөрчлөлт оруулах замаар энэ асуудлыг шийдвэрлэх боломж байгаа тул энэ хувилбарыг сонгов.

Үүнд:

1.Иргэдийн Төлөөлөгчдийн Хурлын Зөвлөл нь Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн шинэчилсэн найруулгад заасны дагуу ажиллаж байгаа хэдий ч тодорхой шийдвэр гаргах эрх мэдэлгүй байгаа тул Зөвлөлд эрх шилжүүлдэг зохицуулалтыг бий болгох нь зүйтэй гэж үзэж, зарим нэг эрх мэдлийг зөвлөлд шилжүүлэхээр хуулийн төсөл боловсруулсан. Ингэснээр Хурлын байгууллагын тасралтгүй, идэвхтэй үйл ажиллагаа явуулах нөхцөл бүрдэх юм.

2.Баг, хорооны Засаг даргад нэр дэвшигч нь заавал дээд боловсролтой байх шаардлага тавьж байгаа нь амьдралд нийцэхгүй бөгөөд дээд боловсролтой боловсон хүчин орон нутагт хүрэлцээгүй байгаа учир хорооны Засаг дарга дээд боловсролтой, багийн Засаг дарга бүрэн дундаас доошгүй боловсролтой байх өөрчлөлт оруулах юм.

3.Багийн иргэдийн Нийтийн Хуралдаан даргалагчид зохих туршлага, бэлтгэлтэй боловсон хүчин шаардлагатай байгааг харгалзан хуралдааны даргыг 4 жилийн хугацаагаар сонгож, байнгын ажиллагаатай байхаар, мөн зохих урамшуулал олгохоор хуулийн төслийг боловсрууллаа.

Хуулийн төсөл батлагдсанаар төрийн үйлчилгээг иргэдэд шуурхай, чанартай хүргэж, орон нутгийн чухал шийдвэрүүд гарахад хугацаа алдахгүй байх, мөн Хурлын байгууллагын тасралтгүй, идэвхтэй үйл ажиллагаа явуулах нөхцөл бүрдэнэ.

**ТАВ. СОНГОСОН ЗОХИЦУУЛАЛТЫН ХУВИЛБАРЫН ҮР**

**НӨЛӨӨГ ТАНДАН СУДАЛСАН БАЙДАЛ**

Сонгосон хувилбарын үр нөлөөг аргачлалд заасны дагуу ерөнхий асуултуудад хариулах замаар дүгнэлтийг нэгтгэн хууль тус бүрээр гаргалаа.

Хүснэгт 3.

Хүний эрхэд үзүүлэх нөлөө

|  |  |  |  |  |  |
| --- | --- | --- | --- | --- | --- |
| **Үзүүлэх үр нөлөө** | **Холбогдох асуултууд** | **Хариулт** | | **Тайлбар** | |
| 1.Хүний эрхийн суурь зарчмуудад нийцэж буй эсэх | **1.1 Ялгаварлан гадуурхахгүй ба тэгш байх** | | | | |
| 1.1.1.Ялгаварлан гадуурхахыг хориглох эсэх |  | Үгүй |  | |
| 1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх |  | Үгүй |  | |
| 1.1.3.Энэ нь тодорхой бүлгийн эмзэг байдлыг дээрдүүлэхийн тулд авч буй түр тусгай арга хэмжээ мөн бол олон улсын болон үндэсний хүний эрхийн хэм хэмжээнд нийцэж буй эсэх |  | Үгүй |  | |
| **1.2. Оролцоог хангах** | | | | |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх |  | Үгүй |  | |
| 1.2.2.Ялангуяа зохицуулалтыг бий болгосноор эрх, хууль ёсны ашиг сонирхол нь хөндөгдөж буй, эсхүл хөндөгдөж болзошгүй иргэдийг тодорхойлсон эсэх |  | Үгүй |  | |
| **1.3. Хууль дээдлэх зарчим ба сайн засаглал хариуцлага** | | | | |
| 1.3.1.Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх | Тийм |  | |  |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, НҮБ-ын хүний эрхийн механизмаас тухайн асуудлаар өгсөн зөвлөмжид нийцэж байгаа эсэх | Тийм |  | |  |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх |  | Үгүй | |  |
| 2.Хүний эрхийг хязгаарласан зохицуулалт агуулсан эсэх | 2.1. Зохицуулалт нь хүний эрхийг хязгаарлах бол энэ нь хууль ёсны зорилгод нийцсэн эсэх |  | Үгүй | |  |
| 2.2. Хязгаарлалт тогтоох нь зайлшгүй эсэх |  | Үгүй | |  |
| 3.Эрх агуулагч | 3.1. Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх |  | Үгүй | |  |
| 3.2. Эрх агуулагчдыг эмзэг байдлаар нь ялгаж тодорхойлсон эсэх |  | Үгүй | |  |
| 3.3. Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх |  | Үгүй | |  |
| 3.4. Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх /хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй/ |  | Үгүй | |  |
| 4. Үүрэг хүлээгч | 4.1. Үүрэг хүлээгчдийг тодорхойлсон эсэх |  |  | | Хамаарахгүй |
| 5.Жендэрийн  эрх тэгш байдлыг хангах тухай хуульд нийцүүлсэн эсэх | 5.1. Жендэрийн үзэл баримтлалыг тусгасан эсэх |  |  | | Хамаарахгүй |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх |  |  | | Хамаарахгүй |

Хүснэгт 4.

Эдийн засгийн үр нөлөө

|  |  |  |  |  |
| --- | --- | --- | --- | --- |
| **Үзүүлэх үр нөлөө** | **Холбогдох асуултууд** | **Хариулт** | | **Тайлбар** |
| 1.Дэлхийн зах зээл  дээр өрсөлдөх  чадвар | 1.1 Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх үү? |  | Үгүй |  |
| 1.2 Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх /эдийн засгийн байршил өөрчлөгдөхийг оролцуулан/? |  | Үгүй |  |
| 1.3 Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах уу? |  |  | Хамаарахгүй |
| 2.Дотоодын зах  зээлийн өрсөлдөх  чадвар болон  тогтвортой байдал | 2.1 Хэрэглэгчдийн шийдвэр гаргах боломжийг бууруулах уу? |  | Үгүй |  |
| 2.2 Хязгаарлагдмал өрсөлдөөний улмаас үнийн хөөрөгдлийг бий болгох уу? |  | Үгүй |  |
| 2.3 Зах зээлд шинээр орж ирж буй аж ахуйн нэгжүүдийн хувьд бэрхшээл, хүндрэлийг бий болгох уу? |  | Үгүй |  |
| 2.4 Зах зээлд шинээр монополийг бий болгох уу? |  | Үгүй |  |
| 3.Аж ахуйн нэгжийн үйлдвэрлэлийн болон захиргааны зардал | 3.1 Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх |  | Үгүй |  |
| 3.2 Санхүүжилтийн эх үүсвэр олж авахад нөлөө үзүүлэх эсэх |  | Үгүй |  |
| 3.3 Зах зээлээс тодорхой бараа бүтээгдэхүүнийг худалдан авахад хүргэх эсэх |  | Үгүй |  |
| 3.4 Бараа, бүтээгдэхүүний борлуулалтад ямар нэг хязгаарлалт, эсхүл хориг тавих эсэх |  | Үгүй |  |
| 3.5 Аж ахуйн нэгжийг үйл ажиллагаагаа зогсооход хүргэх эсэх |  | Үгүй |  |
| 4.Мэдээлэх үүргийн улмаас үүсч буй захиргааны зардлын ачаалал | 4.1 Хуулийн этгээдэд захиргааны шинж чанартай нэмэлт зардлуудыг /Жишээ нь, мэдээлэх, тайлан гаргах гэх мэт/ бий болгох эсэх |  | Үгүй |  |
| 5.Өмчлөх эрх | 5.1 Өмчлөх эрхийг /үл хөдлөх, хөдлөх эд хөрөнгө, эдийн бус баялаг зэргийг/ хөндсөн зохицуулалт бий болох эсэх |  | Үгүй |  |
| 5.2 Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх |  | Үгүй |  |
| 5.3 Оюуны өмчийн /патент, барааны тэмдэг, зохиогчийн эрх зэрэг/ эрхийг зөрчсөн зохицуулалт бий болгох эсэх |  | Үгүй |  |
| 6.Инноваци ба судалгаа шинжилгээ | 6.1 Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх |  |  | Хамаарахгүй |
| 6.2 Үйлдвэрлэлийн шинэ технологи болон шинэ бүтээгдэхүүнийг нэвтрүүлэх, дэлгэрүүлэхийг илүү хялбар болгох эсэх |  |  | Хамаарахгүй |
| 7.Хэрэглэгч ба гэр бүлийн төсөв | 7.1 Хэрэглээний үнийн төвшинд нөлөө үзүүлэх эсэх |  | Үгүй |  |
| 7.2 Хэрэглэгчдийн хувьд дотоодын зах зээлийг ашиглах боломж олгох эсэх |  | Үгүй |  |
| 7.3 Хэрэглэгчдийн эрх ашигт нөлөөлөх эсэх |  | Үгүй |  |
| 7.4 Хувь хүний /гэр бүлийн санхүүгийн байдалд (шууд, мөн урт хугацааны туршид) нөлөө үзүүлэх эсэх |  | Үгүй |  |
| 8.Тодорхой бүс нутаг, салбарууд | 8.1 Тодорхой бүс нутгуудад тодорхой нэг чиглэлд, ажлын байрыг шинээр бий болгох эсэх |  | Үгүй |  |
| 8.2 Тодорхой бүс нутгуудад тодорхой чиглэлд, ажлын байрыг багасгах чиглэлээр нөлөө үзүүлэх эсэх |  | Үгүй |  |
| 8.3 Жижиг, дунд үйлдвэрүүд, эсхүл аж ахуйн нэгжийн тодорхой салбаруудад онцгой нөлөө үзүүлэх эсэх |  | Үгүй |  |
| 9.Төрийн захиргааны байгууллага | 9.1 Улсын төсөвт нөлөө үзүүлэх эсэх | Тийм |  |  |
| 9.2 Шинээр төрийн байгууллага байгуулах, эсвэл төрийн байгууллагад бүтцийн өөрчлөлт хийгдэх шаардлага тавигдах эсэх |  | Үгүй |  |
| 9.3 Төрийн байгууллагад захиргааны шинэ чиг үүрэг бий болгох эсэх |  | Үгүй |  |
| 10.Микро эдийн засгийн хүрээнд | 10.1 Эдийн засгийн өсөлт болон ажил эрхлэлтийн байдалд нөлөө үзүүлэх эсэх |  | Үгүй |  |
| 10.2 Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх |  | Үгүй |  |
| 10.3 Инфляци нэмэгдэх эсэх |  | Үгүй |  |
| 11.Олон улсын харилцаа | 11.1 Монгол Улсын олон улсын гэрээтэй нийцэж байгаа эсэх | Тийм |  |  |

Хүснэгт 5.

Нийгэмд үзүүлэх үр нөлөө

|  |  |  |  |  |
| --- | --- | --- | --- | --- |
| **Үзүүлэх үр нөлөө** | **Холбогдох асуултууд** | **Хариулт** | | **Тайлбар** |
| 1.Ажил эрхлэлтийн байдал, хөдөлмөрийн зах зээл | 1.1 Шинээр ажлын байр бий болох эсэх |  | Үгүй |  |
| 1.2 Шууд болон шууд бусаар ажлын байрны цомхотгол бий болгох эсэх |  | Үгүй |  |
| 1.3 Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх |  | Үгүй |  |
| 1.4 Тодорхой насны хүмүүсийн ажил эрхлэлтийн байдалд нөлөөлөх эсэх |  | Үгүй |  |
| 2.Ажлын стандарт, хөдөлмөрлөх эрх | 2.1 Ажлын чанар, стандартад нөлөөлөх эсэх | Тийм |  | Ажлын байрны давхардал, хийдэл байхгүй болж, ажлын чанарт эерэгээр нөлөөлнө |
| 2.2 Ажилчдын эрүүл мэнд, хөдөлмөрийн аюулгүй байдалд нөлөөлөх эсэх |  | Үгүй |  |
| 2.3 Ажилчдын эрх, үүрэгт шууд болон шууд бусаар нөлөөлөх эсэх |  | Үгүй |  |
| 2.4 Шинээр ажлын стандарт гаргаж ирэх эсэх |  | Үгүй |  |
| 2.5 Ажлын байранд технологийн шинэчлэлийг хэрэгжүүлэхтэй холбогдсон өөрчлөлтийг бий болгох эсэх |  | Үгүй |  |
| 3.Нийгмийн тодорхой бүлгийг хамгаалах асуудал | 3.1 Шууд болон шууд бусаар тэгш бус байдал үүсгэх эсэх |  | Үгүй |  |
| 3.2 Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэрхшээлтэй иргэд, ажилгүйчүүдэд, үндэстний цөөнхөд г.м |  | Үгүй |  |
| 3.3 Гадаадын иргэдэд илэрхий нөлөөлөх эсэх |  | Үгүй |  |
| 4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1 Засаглалын харилцаанд оролцогчдод нөлөөлөх эсэх |  | Үгүй |  |
| 4.2 Төрийн байгууллагуудын үүрэг, үйл ажиллагаанд нөлөөлөх эсэх | Тийм |  | /эерэгээр/ |
| 4.3 Төрийн захиргааны албан хаагчдын эрх, үүрэг, харилцаанд нөлөөлөх эсэх |  | Үгүй |  |
| 4.4 Иргэдийн шүүхэд хандах, асуудлаа шийдвэрлэх эрхэд нөлөөлөх эсэх |  | Үгүй |  |
| 4.5 Улс төрийн нам, төрийн бус байгууллагын үйл ажиллагаанд нөлөөлөх эсэх |  | Үгүй |  |
| 5.Нийтийн эрүүл мэнд, аюулгүй байдал | 5.1 Хувь хүний /нийт хүн амын дундаж наслалт, өвчлөлт, нас баралтын байдалд нөлөөлөх эсэх |  | Үгүй |  |
| 5.2 Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эс эх |  | Үгүй |  |
| 5.3 Хүмүүсийн амьдралын хэв маяг /хооллолт, хөдөлгөөн, архи, тамхины хэрэглээ/-т нөлөөлөх эсэх |  | Үгүй |  |
|  |
| 6.Нийгмийн хамгаалал, эрүүл мэнд, боловсролын систем | 6.1 Нийгмийн үйлчилгээний чанар, хүртээмжид нөлөөлөх эсэх | Тийм |  | Төрийн үйлчилгээ сайжирна |
| 6.2 Ажилчдын боловсрол, шилжилт хөдөлгөөнд нөлөөлөх эсэх |  | Үгүй |  |
| 6.3 Иргэдийн боловсрол /төрийн болон хувийн хэвшлийн сургуулиар/ олох, мэргэжил эзэмших, давтан сургалтад сөрөг нөлөө үзүүлэх эсэх |  | Үгүй |  |
| 6.4 Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх |  | Үгүй |  |
| 6.5 Их дээд сургуулиудын үйл ажиллагаа, өөрийн удирдлагад нөлөөлөх эсэх |  | Үгүй |  |
| 7.Гэмт хэрэг, нийгмийн аюулгүй байдал | 7.1 Нийгмийн аюулгүй байдал, гэмт хэргийн нөхцөл байдалд нөлөөлөх эсэх |  | Үгүй |  |
| 7.2 Хуулийг албадан хэрэгжүүлэхэд нөлөөлөх эсэх |  | Үгүй |  |
| 7.3 Гэмт хэргийн илрүүлэлтэд нөлөөлөх эсэх |  | Үгүй |  |
| 7.4 Гэмт хэргийн хохирогчид, гэрчийн эрхэд сөрөг нөлөө үзүүлэх эсэх |  | Үгүй |  |
| 8.Соёл | 8.1 Соёлын өвийг хамгаалахад нөлөө үзүүлэх эсэх |  | Үгүй |  |
| 8.2 Хэл соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх |  | Үгүй |  |
| 8.3 Иргэдийн түүх, соёлоо хамгаалах оролцоонд нөлөөлөх эсэх |  | Үгүй |  |

**ЗУРГАА. ЗОХИЦУУЛАЛТЫН ХУВИЛБАРУУДЫГ ХАРЬЦУУЛСАН ДҮГНЭЛТ**

Монгол Улсын засаг захиргаа, нутаг дэвсгэрийн нэгж, түүний удирдлагын тухай хуульд нэмэлт, өөрчлөлт оруулах нь төрийн үйлчилгээг иргэдэд шуурхай, чанартай хүргэж, орон нутгийн чухал шийдвэрүүд гарахад хугацаа алдахгүй байх, мөн Хурлын байгууллагын тасралтгүй, идэвхтэй үйл ажиллагаа явуулах нөхцөлийг бүрдүүлэх бөгөөд орон нутагт боловсон хүчний нөөц төдийлөн хангалттай биш байгааг харгалзан багийн Засаг даргад бүрэн дундаас дээш боловсролтой хүнийг томилуулах хэрэгцээ, шаардлага үүссэн байна.

Баг нь Үндсэн хуулийн үзэл баримтлалын дагуу өөрийн нутаг дэвсгэртэй, нутаг дэвсгэр, засаг захиргааны нэгж байх шаардлагатай бөгөөд багийн иргэдийн Нийтийн Хурлын ирцийг хангахын тул томоохон багийн өрхийн төлөөллийн тоог өөрчлөх түүнчлэн онлайн, цахим хэлбэрээр саналаа өгөх боломжийг тодорхой болгох нь зүйтэй байгаа юм.

Цаашид сумын өрх, хүн амын бодит статистик тоон үзүүлэлт, тэдэнд үзүүлж байгаа төрийн үйлчилгээний агуулга, хүртээмж, орон нутгийн хэрэгцээ шаардлагад үндэслэн хамаарч сумын иргэдийн Төлөөлөгчдийн Хурал, Засаг даргын Тамгын газар, хотын Захирагчийн албаны орон тооны бүтэц, хязгаарыг тогтоодог болох зэрэг нэлээдгүй олон чухал асуудлууд байгаа юм.

Гэвч Улсын Их Хурлын энэ удаагийн бүрэн эрхийн хугацаа дуусах дөхөж байгаа, сонгуулийн компанит ажил эхлэх гэж байгааг харгалзан юуны өмнө өөрчлөх шаардлагатай цөөн асуудлуудыг **хууль тогтоомжийн төсөл боловсруулах** замаар шийдвэрлэх боломжтой гэж дүгнэж байна.

**ДОЛОО. ОЛОН УЛСЫН БОЛОН БУСАД УЛСЫН ХУУЛЬ ЭРХ ЗҮЙН ЗОХИЦУУЛАЛТТАЙ ХАРЬЦУУЛСАН БАЙДАЛ**

Гадаад улс орнуудын туршлагыг үзэхэд, нутгийн өөрөө удирдах ёсны байгууллага эрх мэдлээ шилжүүлэх нь ердийн үзэгдэл байдаг. Харин дараах хэд хэдэн хязгаарлалтыг тавьдаг байна. Өөрөөр хэлбэл, дараах бүрэн эрхээ шилжүүлэхийг хориглодог:

* хувь хэмжээ тогтоох;
* хэм хэмжээ тогтоосон акт батлах;
* мөнгө зээлэх, эсхүл урт хугацааны бодлогод тусгагдаагүй хөрөнгө худалдан авах, захиран зарцуулах;
* урт хугацааны бодлого, жилийн төлөвлөгөө, жилийн тайлан батлах;
* Засаг даргыг томилох, чөлөөлөх;
* цалин, урамшуулал тогтоох.

**НАЙМ.ЗӨВЛӨМЖ**

Монгол Улсын Засаг захиргаа, нутаг дэсгэрийн нэгж, түүний удирдлагын тухай хуульд нэмэлт, өөрчлөлт оруулах хуулийн төслийн үр нөлөөний үнэлгээг зохих журмын дагуу хийж гүйцэтгэн дараах зөвлөмжийг хүргүүлж байна. Үүнд:

Нэг.Хуулийн төсөл нь Монгол Улсын Үндсэн хуульд нийцсэн ба дагаж өөрчлөгдөх хууль тогтоомж байхгүй байна.

Хоёр.Хууль батлагдсантай холбогдуулан “Иргэдийн Төлөөлөгчдийн Хурлын төлөөлөгчийг сонгогчдын саналаар эгүүлэх татах тухай” журмыг Улсын Их Хурлаас батлах шаардлагагүй.

**АШИГЛАСАН МАТЕРИАЛЫН ЖАГСААЛТ**

* Монгол Улсын Үндсэн хууль (1992 он).
* Монгол Улсын засаг захиргаа, нутаг дэвсгэрийн нэгж, түүний удирдлагын тухай хууль (2006 он).
* Монгол Улсын засаг захиргаа, нутаг дэвсгэрийн нэгж, түүний удирдлагын тухай хууль (Шинэчилсэн найруулга) (2020 он).
* Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн зарим зүйл, заалтын хэрэгжилт. Засгийн газрын Хэрэг эрхлэх газарт техникийн туслалцаа үзүүлэх зорилгоор Швейцарын хөгжлийн агентлагийн санхүүжилттэй “Нутгийн өөрөө удирдах байгууллагын институцийн чадавхыг бэхжүүлэх нь” төсөл. 2023 он.
* Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн хэрэгжилтийн байдалд хийсэн дүн шинжилгээ. УИХ-ын Тамгын газар, НҮБ-ын Хөгжлийн хөтөлбөрөөс хэрэгжүүлж буй “Монгол Улсад төлөөллийн байгууллагын чадавхыг бэхжүүлэх нь” төсөл. 2019 он.
* Монгол Улсын статистикийн эмхэтгэл - 2022. Монгол Улсын Сонгуулийн ерөнхий хороо.
* Governance manual - Delegation of decision-making functions and powers. aucklandcouncil.govt.nz
* Иргэдийн Төлөөлөгчдийн Хурлын нэгдсэн цахим хуудас. <http://khural.mn/dashboard/tuluulugch>
* Монгол Улсын Сонгуулийн ерөнхий хороо. [https://m-election.mn](https://m-election.mn/result-election)
* Статистикийн мэдээллийн нэгдсэн сан. <https://www.1212.mn/mn>
* Эрх зүйн мэдээллийн нэгдсэн систем. [https://legalinfo.mn](https://legalinfo.mn/mn/detail/343)